runetrust/blame-folketinget-dk huggingface dataset:
Ole Stavad (S), 2006-05-23:
Vi kan være uenige i konkrete situationer om, hvorvidt vi mener, at det ene eller det andet er rigtigt, men man må da i det mindste kunne forsvare og forklare, om det her er, som regeringen mener det skal være, altså om det er tilsigtet, at danske unge mennesker, der tager til udlandet og studerer og får dansk SU, har mistet deres personfradrag.
Arne Rolighed (S), 2001-01-10:
Jeg kan svare hr. Jørgen Winther, at med hensyn til behandlingen på Hammelburg og den stereotaktiske strålebehandling i Stockholm vil jeg sige ja til behandlingstilbud på de behandlingssteder, såfremt der ligger en klar dokumentation, eller såfremt der foregår et veltilrettelagt forskningsprogram.
Anders Fogh Rasmussen (V), 2008-06-10:
Det er i øvrigt sundt i alle livets forhold, at man har mest muligt ansvar for egne forhold, derfor er det en naturlig bestræbelse, hvis man også er i stand til det økonomisk, og det er det, der fører til min konklusion, nemlig at det er det grønlandske folk selv, som skal træffe beslutning om egen fremtid.
Tina Petersen (DF), 2007-01-18:
I forslaget vil man påbyde olieselskaberne at erstatte 5,75 pct. af olieforbruget i transportsektoren med biobrændstoffer inden udgangen af 2010 og yderligere afsætte 100 mio. kr. om året til forskning, udvikling samt en demonstrationspulje, hvor midlerne kan anvendes til udvikling af mere miljøvenlige drivmidler i transportsektoren.
Marianne Jelved (RV), 2013-10-08:
Jeg er jo ikke nervøs for, at Grundtvigs ånd forsvinder ud af folkehøjskolerne, og at vi får salsahøjskoler, som hr. Michael Aastrup Jensen beskriver som et muligt scenarie, og jeg forstår for så vidt også godt fru Mette Bocks intentioner om at have en fleksibilitet, for der er rigtig mange unge, som har brug for det der mere praksisorienterede bidrag, som folkehøjskolerne også kan levere på forskellige leder.
Rasmus Horn Langhoff (S), 2013-04-04:
På samme måde kan der være en forventning om, når man ansætter en mand på et værksted, at han ikke lige pludselig skal have ½ års barsel, eller hvad han nu kunne få af fikse ideer, fordi det plejer man ikke at gøre på det sted, hvor man har en arbejdspladskultur, der gør, at det faktisk ikke er i orden.
Pernille Rosenkrantz-Theil (EL), 2002-11-15:
Jeg spørger blot Venstre, hvorfor man ikke går ud i samtlige nyhedsmedier og fortæller befolkningen, at man har fundet de længe ventede kroner til skattelettelser, og dem har man så valgt at prioritere primært til dem, der er direktører og afdelingschefer og underdirektører, i stedet for til den ganske almindelige danske befolkning.
Helene Brydensholt (ALT), 2025-11-28:
FN's børnekonvention siger helt klart, at barnets tarv skal komme i første række i alle beslutninger, der vedrører børn – ikke i anden række, ikke efter symbolpolitik, ikke efter hensynet til, hvem der ser strammest ud på udlændingeområdet eller kan sende det stærkeste signaler til omverdenen.
Jens Rohde (V), 2001-05-30:
Denne her regering og venstrefløjen er jo vilde med signaler og med at sende dem ud her fra Folketingets side. Men når man nu trykker på den røde knap til det her beslutningsforslag, så sender man jo i den grad til virksomhederne et signal om, at det med, at de skal påtage sig et ansvar, jo ikke rigtig holder i virkeligheden, medmindre de er villige til at pålægge sig selv enorme udgifter for det.
Kristen Touborg (SF), 1998-04-30:
Regeringsprogrammet er gældende for 4 år, og regeringen kunne jo passende sikre råderum for kommunerne, så der blev taget ordentligt hul på tingene, og man i hvert fald i løbet af 4-års-perioden også nåede målet. Jeg håber i hvert fald, regeringen mener, at der skal tages så meget hul på det, at det kan nås inden for 4-års-perioden, selv om det ikke tyder meget på det endnu.
Kamal Qureshi (SF), 2002-03-21:
Jeg ved ikke, hvordan en liberal minister har det med at sige, at den socialdemokratiske regerings politik, som gik ind og indskrænkede folks frihedsrettigheder, er noget, man som liberal minister godvilligt tager på sine skuldre og oven i købet roser ved at sige: Vi har kun lavet en marginal ændring, og nu gælder den bare statsborgere også.
Peter Skaarup (DD), 2024-04-18:
Er det ikke meget rigtigt, og var det ikke også derfor, Venstre indgik en aftale som en del af VLAK-regeringen med Dansk Folkeparti og Socialdemokratiet i sin tid, nemlig for netop at have en bankgaranti, som betyder, at man virkelig kan levere noget, hvis det går galt i forbindelse med en familiesammenføring?
Marie Krarup (DF), 2020-12-17:
Så det er et rigtig godt argument for at være for det her, for det vil lige præcis gøre, at det vil være sværere at skabe parallelsamfund, fordi man altså får en mulighed for at sige, at den der aktivitet eller den der bygning eller skole, eller hvad det nu er, har vi ikke lyst til at have i vores lokalområde, fordi den skaber parallelsamfund, fordi den udfordrer den danske kulturelle tradition i vores område, f.eks. bønnekald.
Martin Lidegaard (RV), 2006-01-20:
Jeg deler sådan set Venstres ordførers frustration over, at det ikke er Justitsministeriet selv, der har fremlagt et forslag, at det ikke er regeringen selv, der har taget et initiativ for at gøre noget ved det her, men at det er oppositionen, der ikke har et ministerium i ryggen, der skal fremsætte det her, før der overhovedet begynder at ske noget.
Henrik Høegh (V), 2010-10-14:
Med hensyn til ændringer af lovens gebyrbestemmelser, konkret at sammenlægge gebyrordningerne på fødevare- og veterinærområdet, er det jo sådan, at hvor betalingen i dag opkræves efter både lov om fødevarer og lov om hold af dyr, vil betalingen for kontrollen fremover alene kunne opkræves efter lov om hold af dyr.
Kasper Sand Kjær (S), 2019-12-11:
Digitale læremidler skal altid give mening for elevernes læring – og det skal jo være det, vi måler dem på – både når det gælder læring i at bruge digitale redskaber og begå sig digitalt, og når det gælder inddragelsen af de digitale læremidler i den almindelige undervisning.
Villy Søvndal (SF), 2008-06-11:
Vores store bekymring over et sundhedsvæsen med den retning, som V og K og Dansk Folkeparti har givet det i de her år, er, at vi får en situation, hvor man har et offentligt sygehusvæsen kendetegnet ved, at det har svært ved at rekruttere, også fordi løn- og arbejdsforhold er, som de er, og så har man en privat sektor ved siden af.
Peder Hvelplund (EL), 2023-06-01:
Det er efter min opfattelse udtryk for en helt forkert måde at prioritere ressourcerne på, og derfor tror jeg, det er afgørende, at vi fra politisk hold sikrer, at de økonomiske rammer er til stede, at vi udstikker de overordnede prioriteringer i forhold til det, men at vi så også sikrer, at det bliver sundhedsfagligheden, der får lov til at råde i forhold til prioriteringerne.
Pia Gjellerup (S), 2001-05-15:
, at det, der har været lagt op til i drøftelserne, bliver muligt: at den enkelte ledige bliver mødt mere individuelt, at udgangspunktet for mødet med den enkelte bliver spørgsmålet om udsigterne til arbejde, den lediges egne kræfter, kompetencer og ønsker og den lediges mulighed for kompetenceudvikling.
Birthe Rønn Hornbech (V), 2005-04-21:
Ligesom det forslag, vi behandlede for lidt siden om ændringer i ombudsmandsloven, er dette jo dels en konsekvens af forslaget til den store kommunalreform, dels ligesom med ombudsmandsloven et forslag, som Præsidiets medlemmer har fremsat, hvorfor det altså egentlig ikke har været undergivet en politisk drøftelse.
Elisabeth Arnold (RV), 2001-10-04:
I forbindelse med diskussionen om, hvorvidt der var terrorister i Danmark, refererede hr. Bendt Bendtsen, at han havde spurgt statsministeren, om vi kunne være sikre på, at der ikke var terrorister i Danmark. Jeg vil så gerne spørge hr. Bendt Bendtsen, hvis parti jo sidder i kontroludvalget vedrørende PET: Har Det Konservative Folkeparti prøvet at spørge PET selv i det kontroludvalg, om PET havde kendskab til, at der var terrorister i Danmark?
Martin Henriksen (DF), 2014-02-21:
Når vi f.eks. ser, at der er institutioner, og der er folkeskoler, hvor man nedtoner juletraditionerne – hvor man f.eks. før gik kirke, og nu går man ikke længere i kirke, og hvor man skriver ting ud af salmerne, fordi de kan støde nogle bestemte grupper – tager vi det som udtryk for den udvikling, som jeg her har beskrevet.
Karen J. Klint (S), 2006-02-28:
Det er jo ikke et valg mellem at tvinge og ikke tvinge, det er jo et valg mellem at skabe et nyt tilbud, som gør, at vi har mulighed for at fastholde velmedicinerede patienter i behandling, sat op imod svingdør og den ene tvangsindlæggelse efter den anden, og det er jo det, jeg synes man skal give en chance.
Thor Pedersen (V), 2003-11-11:
Det er det, der er trukket ud, og der ligger ikke i det et brud med de aftaler, der er indgået omkring »Flere i arbejde«. Med hensyn til finansieringen vil jeg sige, at i og med det er et forslag til at gøre ting bedre, rette op på dem, er det ikke meningen, at man som udgangspunkt ser på det som et finansieringsforslag, men som det at rense ud i noget, der er uhensigtsmæssigt.
Susanne Clemensen (CD), 1999-05-20:
Det er også derfor, de påstande, hr. Poul Erik Dyrlund nu kommer med - at så bruger arbejdsgiverne bare kundeklausulerne i stedet for, og så skrider hele grundlaget - er nogle løse påstande, i og med at loven ikke er trådt i kraft endnu, og at vi ikke ved, om lovgivningen vil komme til at virke på den måde.
Nikolaj Amstrup (ALT), 2016-04-29:
Vi er ligesom andre også rigtig glade for, at rammerne for færgeselskabernes udmøntning af tilskuddet i forhandlingerne blev gjort mere fleksible, så det er muligt for de enkelte øer og færgeselskaber i forening at finde den løsning, der passer lige præcis til deres område, for det er vigtigt, at vi ikke også på det her område detailregulerer.
Niels Helveg Petersen (RV), 2000-03-29:
Jeg må sige, at jeg er forbavset over hr. Søvndals diskussion og debatteknik, når han siger - og nu citerer jeg fuldstændig som hr. Søvndal fra side 108: »De foretrækker derfor at betragte humanitær intervention som et brud på folkeretten, som det internationale samfund generelt ikke bør acceptere ...«
Sandra Elisabeth Skalvig (LA), 2024-04-18:
Hvis vi læser bemærkningerne til lovforslaget om, hvordan man har tænkt sig at sikre, at folk så også har 5 års erhvervserfaring og kan snakke et tilstrækkeligt dansk, kan vi se, at man vil starte med at vurdere på baggrund af en beskrivelse, som ansøgeren – altså ansøgeren selv – skriver, og den vil man sammenholde med den løn, ansøgeren har fået, for at se, om det stemmer overens.
Benny Engelbrecht (S), 2014-11-19:
Jeg ved ikke, hvad det er, der driver denne gentagne trampen rundt i den der konkrete sag, om det f.eks. er, fordi man har en personlig klapjagt i gang i forhold til udvalgte medarbejdere i SKAT, eller om spørgeren på anden måde er personligt engageret i den konkrete sag.
Mike Legarth (KF), 2014-12-17:
De 2,7 mia. kr. findes ved en reserve til aktivitetsafledte og tekniske ændringsforslag på 500 mio. kr. – og det er alt sammen taget ud af finansloven – tillægsbevillingsreserven til uforudsete udgifter på 1 mia. kr., reserven til regeringens lovprogram, regeringsinitiativer på 350 mio. kr. og en reserve til det danske EU-bidrag på 200 mio. kr.
Jesper Petersen (SF), 2010-06-02:
Når man laver nulvækst i den offentlige sektor for 13,5 mia. kr., når man laver skattestigninger, så fører det til en lavere vækst, det fører ikke til, at man skaber job til alle de mennesker, som er blevet arbejdsløse inden for de sidste par år på grund af finanskrisen.
Anders Fogh Rasmussen (V), 2004-10-06:
Jeg kan oplyse, at jeg har taget initiativ til, at der iværksættes et arbejde med henblik på at vurdere, hvorvidt der bør indføres en ordning for ministre, som indebærer fuld åbenhed omkring ministres økonomiske interesser m.v. Jeg tror, vi i det arbejde vil kunne hente inspiration fra andre lande og fra internationale organisationer som f.eks. EU, og det er min personlige holdning, at der – også for at undgå mytedannelser og for at skabe fuld klarhed på dette område – bør være mest mulig åbenhed.
Nanna W. Gotfredsen (M), 2024-04-23:
Vi har brug for at blive klogere på dommene, og vi har brug for at blive klogere via anklagemyndigheden i forhold til lige at huske at få det her gjort, i forhold til hvordan det i virkeligheden ser ud i de her domme, og hvad der ligger bag, når man frakendes i 1 år, 2 år, 5 år eller for en længere periode.
Johanne Schmidt-Nielsen (EL), 2012-10-23:
Vi blander os i nogle virksomheders måde at gøre tingene på, og det gør vi nogle gange, fordi vi fra samfundets side mener, at der, som jeg også sagde i min ordførertale, er noget, der er vigtigere end den her ledelsesret, der bliver talt om i virksomhederne.
Marion Pedersen (V), 2005-11-03:
Er det ikke rigtigt, at når loven bliver lavet om, sådan som forslaget ligger nu, er der netop et økonomisk incitament for arbejdsgiveren til at overholde loven, for så kan han nemlig for første gang i sit liv slippe for at betale en bøde, hvis bare han har opfyldt alle sine egne forpligtelser?
Benny Engelbrecht (S), 2015-10-22:
Det kan man vel ikke ligefrem sige er at bruge rub og stub, når der ikke blot er efterladt noget luft, men rent faktisk er efterladt så meget luft, at regeringen har været i stand til at finansiere en boligjobordning, som så i øvrigt ikke har nogen særlig stor effekt rent beskæftigelsesmæssigt.
Arne Melchior (CD), 1998-02-17:
Men hvis hr. Albrechtsen skulle være i tvivl om, hvorvidt det, USA for tiden foretager sig, har opbakning i USA - og der er jo truffet nok så mange forberedelser - er jeg sikker på, at udviklingen vil vise, at det er hr. Albrechtsen, der tager fejl, og ikke mig.
Flemming Møller Mortensen (S), 2011-03-01:
Det grænser næsten til, at lovforslaget rummer usandheder, for der står, at lovforslaget bygger på den indstilling, Rigspolitiet er kommet med i den samlede vurdering fra en tidligere nedsat arbejdsgruppe, som har kigget på en revidering af knallertloven.
Liselott Blixt (DF), 2010-01-20:
Mange af de her patienter bliver behandlet med det, som man populært kalder TERM-modellen, der blev lavet for, at en praktiserende læge ikke behøver at sende en patient videre til en psykiater, men faktisk kan sidde og behandle patienten på sit eget kontor uden at gå ind i, at det drejer sig om en fysisk sygdom.
Walter Christophersen (DF), 2005-04-19:
Formålet med dette lovforslag er at iværksætte en forsøgsordning, hvorefter en kommunal selvstyrehavn eller en helt eller delvis kommunaltejet aktieselskabshavn i særlige tilfælde kan få tilladelse til at udføre skibsrelaterede hjælpetjenester, herunder lodsning, bugsering og trosseføring
Karsten Lauritzen (V), 2018-05-08:
Men vi bliver nødt til at vælge den bedste vurdering – men det vil altid være en vurdering. Hvor langt en bil kører på literen er også lidt afhængig af, om det er fru Pernille Skipper eller hr. Joachim B. Olsen, der sidder inde i bilen, om den er fyldt op med en mand eller fem.
Mette Thiesen (NB), 2021-11-25:
Og når man læser i det her lovforslag, står der, og nu citerer direkte fra lovforslaget: »Det hænger heller ikke sammen, når en transperson, der har gennemført juridisk kønsskifte til mand, på den ene side ved en erklæring kan få et nyt personnummer, der passer med den oplevede mandlige kønsidentitet, men på den anden side ikke kan få lov at være far for det barn, som han føder.
Marie Bjerre (V), 2021-05-17:
I Venstre er vi bekymrede for, at en fuld inkorporering af konventionen i dansk ret vil bibringe de ulemper og de risici, som bl.a. Menneskeretsudvalget i 2014 fremhævede med deres betænkning om inkorporering inden for menneskerettighedsområdet, og som ministeren også har været inde på i sin tale.
Bertel Haarder (V), 2003-02-07:
Når det gælder religion og tro og ligestilling uden hensyn til seksuel orientering, som har været nævnt, er det ikke med i direktivet, og det er grunden til, at dette med seksuel orientering ikke er med, sådan som fru Sophie Hæstorp Andersen så klart har redegjort for.
Mai Henriksen (KF), 2012-11-02:
Hvis man sørger for, at virksomhederne har nogle forhold, der gør, at de kan konkurrere og udvikle deres produkter, så de kan afsætte dem, hvis der endelig rent faktisk kommer fokus på at drive virksomhed, vil man jo netop opleve, at det kan gøres på en måde, så de forhåbentlig kan få en stigende omsætning og ad den vej også kan hyre en frem for at fyre en. Når nu vi taler om kynisme, når nu vil taler om arrogance, synes jeg, det er fantastisk imponerende, at Enhedslisten i dag har skoset og skoset og brugt de virkelig store ord i den her debat.
Anders Johansson (KF), 2018-09-06:
Og her skal vi politikere selvfølgelig ikke forsøge at tage æren, for det er jo ikke os, der f.eks. flytter til Costa Rica og etablerer en containerterminal, og det er ikke os, der investerer egne penge i produkter, der skal udvikles til Indien, eller sætter alt på et bræt for at blive iværksætter.
Lene Espersen (KF), 2002-10-08:
Vi har ment, at det var rigtigst, at Vejdirektoratet simpelt hen gennemgik motorvejsnettet, så vi kan få et fuldstændig klart og entydigt svar på: Hvad er det, der skal til, for at en given motorvejsstrækning er trafiksikkerhedsmæssig forsvarlig, og hvad kommer det til at koste?
Alexander Ryle (LA), 2024-02-06:
Hvis ordførerens parti i samarbejde med os andre lykkes med at afskaffe landbrugsstøtten, mener ordføreren så stadig, at der er behov for, at prisen for EU-medlemskabet skal stige, eller vil den omkring en tredjedel af EU's budget, som man ville frigive, være nok til at finansiere det, som Radikale Venstre gerne vil med det europæiske samarbejde?
Kristian Thulesen Dahl (DF), 2001-05-09:
Nu kan jeg forstå, at fru Sonja Mikkelsen ønsker, at Færøudvalget skal være sådan en studiekreds, der sidder og bladrer i nogle papirer af historisk interesse og så kan berige hinanden med, hvad der skete for 8, 9, 10 år siden, men det skal ikke have nogen som helst betydning.
Dorte Bennedsen (S), 2000-04-06:
Det er muligt, at hr. Peter Skaarup ikke brød sig om det, jeg sagde i mit første svar, men jeg svarede, og jeg svarede, at grunden til, at disse oplysninger ikke kunne fås i dag, er, at de er irrelevante. Det kan godt være - jeg tror det - at jeg føjede til, at hr. Skaarup og Dansk Folkeparti måske ikke er enige i det regelsæt, der er lavet, men det er lavet af et bredt flertal her, og jeg finder det urimeligt at sætte administrationen til at indsamle oplysninger, der er irrelevante.
Rune Lund (EL), 2016-03-31:
Når man ser de definitioner, der er på det, at der skal være en fysisk tilstedeværelse, og på nogle af de krav, der er stillet op, er det jo helt tydeligt, at det er definitioner, der er opstillet ud fra en gammel økonomi, hvis jeg må kaldte den det, som ikke er tilpasset en ny virkelighed.
Kristian Jensen (V), 2001-05-31:
Vi fremlagde i januar måned en handlingsplan med konkrete skridt bl.a. med hensyn til udbredelse, hvor vi ville sikre, at der blev en bred udbredelse af IT, på investeringer, hvor vi foreslog, at især de mindre virksomheder skulle hjælpes med indførelse af straksafskrivninger af IT, med bredbåndsopkoblinger, med udbredelsen af en digital signatur, sådan at visionen om en digital offentlig forvaltning rent faktisk også kunne realiseres.
Mariann Fischer Boel (V), 2004-02-05:
Nu synes jeg, at hr. Keld Albrechtsen tager hul på et beslutningsforslag, som vi skal diskutere om lidt, og jeg tror, at hr. Keld Albrechtsen blander tallene fuldstændig sammen, eller jeg ved, at hr. Keld Albrechtsen blander tallene fuldstændig sammen.
Hans Kristian Skibby (DF), 2010-05-07:
Der er tale om en skatteaftale, der er fuldt ud finansieret, og som faktisk ifølge de beregninger, der er blevet lavet, over årene medfører et nettoprovenu på 5,5 mia. kr., som så er sikret til, at vi kan bruge de penge efterfølgende, eksempelvis til velfærd til grupper, som har et behov.
Marcus Knuth (KF), 2021-12-17:
De står her på talerstolen og siger, at hvis man ikke har ophold i Danmark, skal man rejse hjem, og man skal ikke arbejde osv., men når vi jo så netop hører om detaljerne i det her forslag, altså hvad man ønsker fra Frie Grønnes side, så er det, at man på et opholdscenter da bare skal have en normal hverdag, og så giver det jo ingen mening, at Radikale Venstre vil stemme for det her, men samtidig siger, at man skal rejse ud, hvis man ikke har krav på ophold.
Jeppe Bruus (S), 2020-02-07:
Jeg kunne dog godt tænke mig at stille det samme spørgsmål, som jeg også stillede til Venstres ordfører – nemlig om den radikale ordfører ikke kan forklare mig, hvordan det indgår i overvejelserne, at det er forbudt at lave tegnefilm og computeranimationer, men at det i dag er tilladt at lave fysiske dukker.
Karsten Lauritzen (V), 2013-02-06:
Man kan jo ikke have noget imod, at man hæver kvaliteten, men som jeg bare har forstået det på den dialog, der har været i den konkrete sag, så har man simpelt hen meddelt Vendsyssel Historiske Museum, at museet i 2012 havde en for lav omsætning, til at de kan få lov til at varetage området fremadrettet.
Karen Hækkerup (S), 2009-12-02:
Man skal så forstå det sådan, at de vidneudsagn, der bliver brugt nu i retssagen mod Camilla Broe i USA, er løgn og latin, for det, der bliver vidnet, er så ikke sandt: Man har ikke i 2006 haft et møde med daværende justitsminister Lene Espersen, som har presset på for at få en retssag i gang, fordi man har sagt, at man havde interesse i at få en prøvesag.
Mattias Tesfaye (S), 2019-11-14:
Jeg kan ikke lige læse det op, for jeg har den ikke her, men jeg føler, at jeg måske kan huske det rimelig godt, nemlig at familierne skal flytte ud af Sjælsmark, og at der skal indrettes et udrejsecenter, der tager udgangspunkt i anbefalingerne fra Røde Kors.
Keld Albrechtsen (EL), 2000-04-11:
Jeg stemte for den EF-pakke, fordi befolkningen havde godkendt den, og jeg kan godt sige, at det var ikke nogen sjov oplevelse, men det er respekt for demokrati. Nu siger vi andre, som er i mindretal, at vi vil have lov til at appellere den traktat til befolkningen, og så siger man fra flertallets side: Næh næh, der er altså også grænser for demokrati.
Claus Kvist Hansen (DF), 2016-03-04:
Jeg hæfter mig ved, at ordføreren appellerer til den gruppe, som kan overtales til at fravælge de her islamiske værdier, som vi ikke er så begejstrede for, og ordføreren vil gerne sætte ind for ligesom at få dem ud af det her, hvis man kan sige det på den måde.
Karen Jespersen (V), 2008-02-27:
Vi ved også fra en del af det arbejde, der i gang, både i kommunerne og i forskellige organisationer af frivillige, at hvis man kan lave en målrettet indsats for de børn, lave aktiviteter med dem, lave nogle af de ting med dem, så klarer de børn sig betydelig bedre, end de ellers ville have gjort.
Jan Trøjborg (S), 2004-11-24:
Jeg er nødt til at spørge statsministeren for den videre debats skyld: Kan statsministeren ikke godt erkende, at Falluja er et eksempel på de meget, meget, meget store fejltagelser, der er foretaget i besættelsesfasen, altså hvor ringe man har været i stand til at planlægge og vinde freden i Irak?
Søren Egge Rasmussen (EL), 2023-03-16:
Og jeg glæder mig over, at vi har lavet tre finanslove, hvor vi har fået prioriteret økologi, og vi har også fået prioriteret økologi i den landbrugsaftale, som en del partier er med i, og hvor man har det som målsætning at fordoble det økologiske areal.
Lars Løkke Rasmussen (V), 2018-01-19:
Altså, jeg har læst kommissoriet som et åbent kommissorium, hvor det er lidt uklart, hvordan der prioriteres, men hvor der opereres i to spor: et spor med en forfatning, som skal gælde for et selvstændigt Grønland, altså fri af rigsfællesskabet; og et spor, der handler om en forfatning, der skal holdes inden for rammerne af rigsfællesskabet, hvilket jo i virkeligheden matcher den forfatningsproces, der er i gang på Færøerne, og hvor man måske i højere grad kan tale om – nu skal jeg passe på, hvordan jeg bruger ordene – et identifikationspapir.
Charlotte Antonsen (V), 1998-01-29:
Beregningerne af antallet af arbejdspladser og provenuets størrelse er altså fortsat usikre, men alt andet lige: Hvis man reducerer priserne på spiritus og cigaretter i Danmark, fordi 24-timers-reglen bortfalder i år 2003, og man påbegynder den reduktion i 1999, så priserne bliver lavere i Danmark, vil det nok flytte noget af salget til Danmark.